Lisa 1
10.05.2024 hankelepingu
nr 2-2/24/462-1 juurde

TEHNILINE KIRJELDUS Osa 2

1.	Tellija: Riigi Kaitseinvesteeringute Keskus.

2.	Ehitushanke objekti nimetus: 59BAAN01 – Auditooriumi remonttööd

3.	Asukoht, kontaktisik: Loode tn 35, Tapa linn.
 
4.	Ehitustööde liik: remont.

5.	Etapilisus: üheetapiline. 

6.	Ehitushanke objekti iseloomustus: Auditooriumi vaipkatte vahetus, ripplae plaatide osaline vahetus, seinte pahteldamine ja värvimine.

7.	Üldnõuded

Ehitustööde aluseks on käesolev tehniline kirjeldus. 

7.1.	Hoone olemasolevate konstruktsioonide avamis-/lammutustöödel tuleb rangelt kinni pidada ohutusnõuetest.
7.2.	Remonditöödel arvestada kõiki hoone funktsioonist tulenevaid erinõudeid. Sobivad lahendused on vastupidavatest materjalidest, minimaalselt hooldust vajavad ja maksimaalse koormustaluvusega.
7.3.	Lammutustööde ja ehitustööde käigus kaitsta säilitatavaid hoone konstruktsioone, sisustust, kommunikatsioone ja objekte (hooned, juurdepääsuteed, haljastus) tekkida võivate vigastuste eest, vajadusel rajada kaitsepiirded.
7.4.	Koostada tööde teostamise ajagraafik ja kooskõlastada see tellija esindajaga.
7.5.	Pakkumuse esitamisel garanteerib pakkuja, et on pakkumuse koostamisel arvesse võtnud kõik käesoleva riigihanke teostamiseks ja hankelepingu eesmärgi saavutamiseks vajalikud töövõtja tööd, teenused, tegevused ja toimingud, kaasa arvatud need, mis ei ole otseselt kirjeldatud hankedokumentides ja selle lisades, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.
7.6.	Kõik kasutatavad tooted ja materjalid peavad olema uued.
7.7.	Kõik demonteeritavad seadmed ja materjalid tuleb anda üle lepingujärgsele tellija esindajale akti alusel. Utiliseerida tuleb need demonteeritud seadmed ja materjalid, mida tellija ei vaja või mis on kasutuskõlbmatud.
7.8.	Kõik välja toodud tööde mahud on indikatiivsed ja tuleb töövõtjal üle kontrollida.
7.9.	Tööde käigus tekkinud jäätmed tuleb töövõtjal utiliseerida.

8.	Nõuded ehitusliku osa kohta

8.1.	Arvestada mööbli ümber paigutamisega ja/või teisaldamisega hoones. Ladustamise asukoht tuleb kokku leppida tellijaga.
8.2.	Mööbli teisaldamisel ei tohi rikkuda säilitatavaid põrandaid, uksi, treppe ega mistahes konstruktsioone.
8.3.	Ehitustolmu eest kaitsta ventilatsiooni torustikke ja ATS, HVS seadmeid. Ehitustööde käigus rikutud seadmed tuleb töövõtjal hüvitada või taastada.
8.4.	Viimistlustööde ajaks eemaldada valgustid, lülitite ja pistikupesade katted, nõrkvooluseadmete osad, mis peale tööde lõppu tuleb tagasi paigaldada (mitte üle värvida). Tehnoloogilisi torustikke mitte üle värvida (va varem üle värvitud torustikud).
8.5.	Arvestada vajadusega demonteerida tehnoloogilisi seadmeid tööde teostamise, ajaks ja peale tööde lõppu seadmete tagasi paigaldusega (ventilatsioon, küte, elekter, nõrkvooluseadmed), tagades kõikide süsteemide eesmärgipärase töötamise.
8.6.	Kaitsta säilitatavaid põrandakatteid ehitustööde käigus.

9.	Teostatavad tööd

9.1.	Teisaldada ruumis olevad toolid ja mööbel, hiljem ka tagasi monteerida.
9.2.	Vana vaipkate eemaldada, puhastada ja korrastada aluspind ning paigaldada uus vaipkate.
9.3.	Vaipkatte andmed- Forto 9503 vastupidav, kulumiskindlatest nailonkiududest nõelviltvaip mõõtudega 500*500 mm, paksus 7,0 mm või analoog.
9.4.	Põranda mõõdud ilma astmeteta ca 18x22 m.
9.5.	Astmetele paigaldada hõbedased metall liistud (astmeliistud).
9.6.	Vahetada ripplae plaadid, mis on määrdunud (ca 20 plaati).
9.7.	Tagumine sein mõõtudega 22x7 m värvida punase värviga (RAL 020 20 29 – sügav    Burgundy punane), täismatt.
9.8.	Eesmine sein, postid ja ülejäänud sein värvida valgeks (RAL 9010).

10.	Muud nõuded

10.1.	Objektiga tutvumine ja mahtude määramine kohustuslik, hilisemaid pretensioone mahtude erinemisest tingitult ei rahuldata.
10.2.	Pakkumus peab sisaldama kõiki tegevusi ja töid, materjale ja töövahendeid, mis on antud eesmärgi saavutamiseks vajalikud.
10.3.	Tööd peavad olema teostatud hiljemalt kahe kuu jooksul peale hankelepingu esitamist.
10.4.	Objektiga saab tutvuda 16.04.2024 kell 10:00.
10.5.	Töövõtja peab pakkumuses kirjutama välja selgelt eristatavalt erinevate tööetappide maksumused ning pakutavate materjalide/tööde spetsifikatsioonid.
10.6.	Tööde teostamise aeg ja graafik kooskõlastada kaks nädalat enne tööde algust
10.7.	Töövõtja on kohustatud tööde teostamisel jälgima üldtunnustatud kvaliteedi ja RYL 2010/2012/2013 nõudeid.
10.8.	Esitada paigaldusel kasutatud materjalide spetsifikatsioonid ning sertifikaadid dwg- ja pdf-vormingus.
10.9.	Kogu üle antav teostusdokumentatsioon ning selle sisu täpsustada tellijaga enne tööde üle andmist.
10.10.	Töö on üle antud ja vastuvõetud, kui on digitaalselt allkirjastud sellekohane akt kahepoolselt (töövõtja allkiri ja tööde vastuvõtja allkiri).
10.11.	Hanke võitnud firma poolt töid teostavad isikud annavad nõusoleku taustakontrolli teostamiseks vastavalt KKS § 413 alusel.
10.12.	Kõikide ehitustööde järgselt teostada koristustööd.
10.13.	Teostatud töödele peab kehtima vähemalt 2-aastane garantii.